શેરબજારમાં ગુરુવારે જ હાહાકાર મચી ગયો જયારે સેન્સેક્સ 1000 પોઇન્ટ જેટલો ગગડ્યો જયારે નિફટીમાં પણ 302 પોઈન્ટનો ઘટાડો થયો . થોડા દિવસ પહેલા પણ સેન્સેક્સ આ પ્રકારે 1500 પોઇન્ટ ગગડી ગયો હતો . સેન્સેક્સમાં ભારે ઘટાડાને કારણે શેરબજારમાં કોહરામ મચી ગયો છે . આ પહેલા બુધવારે સેન્સેક્સ 461.42 પોઈન્ટમાં ઉછાળા સાથે 34,760.89 પર બંધ થયો હતો . જયારે નિફટી પણ 159.05 પોઇન્ટ ઉછળીને 10,460.10 પર બંધ થઇ હતી . મિડકેપ અને સ્મોલકેપ શેરમાં પણ વેચાણ જોવા મળી રહ્યું છે . બીએસઈ મિડકેપ ઈન્ડેક્સ 3.3 ટકા જયારે નિફટી મિડકેપ 100 ઇન્ડેક્સમાં 3.3 ટકાનો ઘટાડો જોવા મળ્યો છે . હાલમાં સેન્સેક્સ 1000 પોઇન્ટ એટલે કે 2.75 ટકાના ઘટાડા સાથે 33,801 પોઇન્ટ પર કારોબાર કરી રહ્યો છે . જયારે નિફટી પણ 302 પોઇન્ટ ગગડીને 10,158 પોઇન્ટ પર કારોબાર કરી રહી છે . વિકાસ કરી રહ્યું છે ભારત , વિકાસ દર 7.3 ટકા રહેવાનું અનુમાનઃ વર્લ્ડ બેંક યુએસ માર્કેટમાં કરેક્શનની આશંકાથી માર્કેટ તૂટ્યું બજારમાં ભારે ઘટાડાને કારણે 5 મિનિટમાં રોકાણકારોના 4 લાખ કરોડ ડૂબી ગયા . યુએસ માર્કેટમાં ચાલી રહેલી હલચલની અસર એશિયાના બજારમાં પણ જોવા મળી રહી છે . અમેરિકી માર્કેટમાં કરેક્શનની આશંકાથી શેરબજારમાં હલચલ મચી ગઈ અને સેન્સેક્સ જોતજોતામાં 1000 પોઇન્ટ ગગડી ગયો . IL & FS કેવી રીતે સામાન્ય માણસ માટે બની શકે છે મુસીબત ? રૂપિયામાં ઘટાડો ચાલુ , 24 પૈસા તૂટ્યો ગુરુવારે પણ રૂપિયામાં ઘટાડો જોવા મળ્યો . ગુરુવારે રૂપિયો 10 પૈસા ગગડીને 74.30 પર ખુલ્યો ત્યારપછી રૂપિયો વધારે તૂટતો જોવા મળ્યો અને જોતજોતામાં તેના સૌથી નીચલા સ્તર 74.47 સુધી પહોંચી ગયો . આ પહેલા બુધવારે રૂપિયો 74.20 પ્રતિ ડોલર પર બંધ થયો હતો .